Cuneiform Tablet Prague I 678
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-ḫu-bur-ma a-na pu-šu-ke-en₆ qí-bi-ma a-šu-mì AN.NA ù TÚG.ḪI.A ša i-ku-num il₅-qé-ú-ni ta-áš-pu-ra-am um-ma a-ta-ma a-na TÚG-tí-kà 0.33333 ma-na.TA ù a-na AN.NA-ki-kà 7 GÍN.TA a-na 13 ḫa-am-ša-tim KÙ.BABBAR ṣa-ru-pá-am i-ša-qal ki-ma ta-áš-pu-ra-ni li-bi iḫ-du i-na bar-ki-tim ta-ša-pá-ra-am um-ma a-ta-ma na-áš-pé-er-ta-kà i-ku-num IGI i-ba-ru-tí-a ú-šé-ṣí-a-am ú ub-ta-i-ša-ni ke-na i pá-ni-tim lu áš-pu-ra-šum ú-lá a-tù-ur-ma iš-tù a-ta u₄-me-e ta-áš-ku-nu-šu-ni-ma té-er-ta-kà i-li-kà-ni ú-lá áš-pu-ra-šum a-pu-tum šu-ma a-ḫi a-ta i-ḫi-id-ma KÙ.BABBAR ša-áš-qí-il₅-šu ù 15 ma-na AN.NA a-ḫa-ma ša ik-ri-bi-a a li-bi šu-uq-li-šu a-dí ù 5 ma-na AN.NA a-šur-SIPA ḫa-nu-nu-um IGI a-šùr-i-mì-tí DUMU i-ku-pí-a i-dí-na-šu-um <big_gap> <gap>-<gap>-šum KÙ.BABBAR <gap>-<gap>-<gap>-<gap>-<gap> um-ma a-ta-ma a-wi-lúm a-wi-il₅ gi-mì-lim gi-mì-lam i-ṣé-ri-šu šu-ku-un ki-ma té-er-tí ta-áš-me-ú-ni té-er-ta-kà iš-tí ba-tí-qí-im pá-nim-ma li-li-kam